**SREDNJA STRUKOVNA ŠKOLA ANTUNA HORVATA,**

**ĐAKOVO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROCJENA POSTOJEĆEG STANJA**

**I ANALIZA RIZIKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Đakovo, ožujak 2025.**

Temeljem članka 57. Statuta Srednje strukovne škole Antuna Horvata, Đakovo, Vijenac kardinala Alojzija Stepinca 11, na 48. sjednici Školskog odbora održanoj dana 31.ožujka 2025. godine, donijeta je slijedeća

**PROCJENA POSTOJEĆEG STANJA**

**I ANALIZA RIZIKA**

**SREDNJE STRUKOVNE ŠKOLE ANTUNA HORVATA,**

**ĐAKOVO**

Ovom Procjenom postojećeg stanja i analizom rizika (u daljnjem tekstu: Procjena) uređuju se procjena prijetnje i procjena ranjivosti škole i to: opće odredbe, procjena tehničkih mjera zaštite, procjena planova evakuacije škole, procjena planova edukacije i obuke, procjena plana psihološke krizne intervencije te procjena plana suradnje i komunikacije s relevantnim dionicima u Srednjoj strukovnoj školi Antuna Horvata, Đakovo (dalje: Škola) te

1. **OPĆE ODREDBE**

Srednja strukovna škola Antuna Horvata, Đakovo nalazi se u Đakovu, Vijenac kardinala Alojzija Stepinca 11. Škola je izgrađena 1970. godine te je površine katastarske čestice 10468,00 m² na kojoj se nalaze: objekt (glavna zgrada) od 1989,00 m² koji ima prizemlje i jedan kat, objekt (zgrada radionica) površine 411,00 m² koja ima prizemlje i jedan kat, sportsku dvoranu s pratećim objektima od 676 m² koja je prizemnica, školsko igralište od 6265 m², školsko dvorište od 7822 m², školske staklenike od 211 m². Školske zgrade su izgrađene od čvrsto zidanog materijala.

Škola dijeli prostor s Ekonomskom školom braće Radića Đakovo te svaka škola radi u svojoj smjeni koje se mijenjaju po tjednima. Svaka Škola ima zasebno svoje uredske prostore.

Škola je pozicionirana u gradskoj četvrti na sjevernoj strani graniči s Gimnazijom A. G. Matoša, Đakovo, na južnoj strani s Uredima državne uprave, na istočnoj strani s objektima privatnih vlasnika odijeljeno zidanim objektima, a s istočne strane nalazi se cestovna površina s koje se ulazi na glavni ulaz u školu s parkiralištem. Na južnoj strani pored objekta Ureda državne uprave nalazi se protupožarna kapija i kolni ulaz za hitne slučajeve (hitna, vatrogaci i sl.).

Svi objekti Škole, školsko igralište i školsko dvorište sa zelenim površinama nalaze se u ograđenom prostoru.

Postoji jedan ulaz u školu za učenike, nastavnike i građane koji se nalazi s istočne strane škole.

Postoje dva cestovna prilaza do školske zgrade, jedan s istočne strane koji je glavni ulaz u školu i ulaz na parkirni prostor i jedan s južne strane koji je kolni ulaz za hitne slučajeve (hitna, vatrogasci i sl.).

Škola ima izdvojenu lokaciju na školskom imanju Ivandvor površine 44 ha s montažnim objektom, nadstrešnicom i rampom na ulazu.

Škola ima izdvojenu lokaciju u Trnavi ukupne površine 8974,00 m² od čega objekt od 649,00 m² s vinskim podrumom, prizemljem s vinskim laboratorijem i vinogradom i dvorištem površine 6050,00 m². Prostor nije ograđen, ali se nalazi pod videonadzorim i osiguranim ulazima koji onemogućavaju ulazak izvana bez kontrole.

Škola ima izdvojene lokale u zakupu od Grada u nastavno sportskoj dvorani koje se sastoje od tri lokala površine 188,12 m² koji imaju ulaz s pješačke staze uz koju se nalazi OŠ V.Nazora.

Školu pohađa 603 učenika od 1. do 4. razreda i ukupno 31 razredni odjel. Nastava se odvija u dvije smjene. Škola ima zaposlenih 108 djelatnika od kojih je 98 nastavno i stručno osoblje te 10 administrativno i tehničko osoblje.

1. **PROCJENA TEHNIČKIH MJERA ZAŠTITE**

U Srednjoj strukovnoj školi Antuna Horvata, Đakovo, u sjedištu škole, koja ima više ulaza i to:

* glavni ulaz u školu (objekt 1) za zaposlenike, stranke i roditelje s postavljenim interfonom i kamerom koji se određuje kao jedinstveni ulaz,
* ulaz u radionice škole za zaposlenike i učenike (objekt 2) s postavljenim interfonom i kamerom
* ulaz u mesarski praktikum (dio objekta 2) s postavljenom bravom koja onemogućava ulazak izvana
* ulazi u sportsku dvoranu (objekt 3) s postavljenim bravama koje onemogućavaju ulazak izvana
* ulaz iz učeničkog hola u objekt 1 s postavljenom bravom koja onemogućava ulazak izvana
* protupožarni izlaz iz objekta 1 u školsko dvorište s postavljenom bravom koja onemogućava ulazak izvana
* protupožarni izlaz iz objekta 1 kod učionice broj 7 u školsko dvorište s postavljenom bravom koja onemogućava ulazak izvana
* školski staklenci unutar ograđenog školskog dvorišta s postavljenom bravom koja onemogućava ulazak izvana
* protupožarna ograda na izlasku iz školskog dvorišta na gradsko parkiralište sa zaključanom bravom,

i svim izdvojenim lokacijama škole i to:

* objekti u nastavno sportskoj dvorani grada – 3 lokala - s postavljenim bravama koje onemogućavaju ulazak izvana
* školsko poljoprivredno imanje Ivandvor s montažnim objektom s rampom na ulasku u imanje i postavljenom bravom na montažnom objektu koja onemogućava ulazak izvana
* školsko imanje u Trnavi s objektom u kojemu je smješten vinski laboratorij s postavljenom kamerom i bravom koja onemogućava ulazak izvana,

ulazi su tehnički prilagođeni na način da je iste moguće otvoriti samo iznutra. Za ulazak u zgradu potrebno je javiti se dežurnom radniku odnosno nastavniku. Navedene osobe tada će postupiti u skladu s Protokolom o kontroli ulaska i izlaska u školskim ustanovama.

Na postojeća vrata u glavnu zgradu i zgradu radionica ugrađeni su elektroprihvatnici koji vrata drži zatvorenima u radno vrijeme. Nakon radnog vremena, vrata se dodatno i mehanički zaključavaju.

U glavnoj zgradi i zgradi radionica škole vanjski posjetitelji zvone na glavnom ulazu na kojem se u svako vrijeme nalazi dežurni radnik koji, nakon identifikacije, daljinski otvara vrata. Na glavnom ulazu i ulazu u zgradu radionica škole dežurna osoba može vidjeti osobu, a ugrađen je i videointerfon te se osobe mogu identificirati (npr. u slučaju roditeljskih sastanaka, individualnih informacija i slično).

Sporedni ulazi s postavljenim bravama koje onemogućavaju ulazak izvana, a koji služe kao protupožarni izlazi otvaraju se prema potrebi, a nakon završetka smjene škole zaključavaju se. Osobe koje su zadužene za to su osobe pomoćno-tehničkog osoblja škole kod kojih se (u zaključanom ormaru) nalaze ključevi svih ulaza i prostorija škole. Na svim sporednim ulazima također su ugrađena vrata koja se otvaraju samo iznutra. Na ulaz sportske dvorane i svlačionice nije moguće ulaziti izvana te su također postavljene brave koje onemogućavaju ulazak izvana te učenike nadzire i pušta u prostore predmetni nastavnika koji trenutno održava sat.

Radnicima škole osigurane su kartice koje služe umjesto ključeva i njima je moguće ući samo na glavni ulaz škole i ulaz u radionice škole. Popis radnika koji su preuzeli kartice nalazi se kod voditelja praktične nastave.

Pored navedenog, škola ima videonadzor koji pokriva slijedeće prostore:

* videonadzor glavnog hola i svih hodnika unutar objekta 1
* videonadzor oko objekta 1
* videonadzor oko objekta 2
* videonadzor školskog prilaza i ulaza u objekt 1
* videonadzor školskih radionica prema školskom sportskom igralištu
* videonadzor školskog sportskog igrališta
* videonadzor školskog dvorišta sa staklenicima
* videonadzor školskog poljoprivrednog imanja u Trnavi
* ostali videonadzori.

Kvaliteta snimki navedenog videonadzora je zadovoljavajuća i moguće je snimati u uvjetima smanjene vidljivosti.

Otvoreni prostori naše škole ograđeni su ogradom.

U glavnoj zgradi, zgradi radionica te izdvojenim objektima škole postojeći prozori, vrata i brave na ulazima u školu, na učionicama, sportskoj dvorani i drugim prostorijama dovoljno su kvalitetni i sigurni te je sve navedeno dovoljna zaštita.

Svi prostori škole imaju označene evakuacijske izlaze. Učionice u svim prostorima škole su označene rednim brojevima odnosno rednim brojem i opisom te se iz oznake učionice može prepoznati u kojem dijelu škole se ona nalazi.

U svim prostorima škole postoji sustav za uzbunjivanje i ispravan je, a njegova se ispravnost testira najmanje 1-2 puta godišnje.

Obavještavanje policije i drugih hitnih službi odvija se putem mobitela odnosno fiksnih telefona koji se nalaze u uredu ravnatelja, tajništvu, računovodstvu, zbornici, voditelja, pedagoga, psihologa, knjižnici i dr. Brojevi svih hitnih službi vidljivo su istaknuti na ulazima škole i izdvojenim prostorima škole. Obavještavanje roditelja i radnika o izvanrednim situacijama odvija se telefonski, putem viber grupa odnosno web stranica škole.

Sustav komunikacije (internetska veza i interni razglas u holu škole funkcionalan je).

U sjedištu škole, u glavnoj zgradi ugrađeni su detektori ZA DIM (pušenja cigareta).

U objektima škole nisu ugrađeni vape uređaji kao niti THC.

Panic button prostori škole i izdvojeni objekti škole nemaju.

1. **PROCJENA PLANA EVAKUACIJE ŠKOLE**

Na znak uzbunjivanja o iznenadnom događaju odnosno kod nastupa iznenadnog događaja svi učenici i zaposlenici dužni su se evakuirati prema uputama osoba zaduženih za rukovođenje akcijom evakuacije i/ili nastavnika koji su trenutno na nastavi u pojedinim učionicama.

Svi učenici i radnici nakon izlaska iz građevina, u slučaju iznenadnih događaja, moraju se

okupiti na zbornim mjestima koja su određena za okupljanje.

Sustav obavještavanja hitnih službi o iznenadnom događaju može biti:

- telefon

- mobilni telefon

- sustav osobne veze.

Svaki je nastavnik dužan u slučaju krizne situacije:

* okupiti učenike
* upoznati učenike s pojavom iznenadnog događaja, poduzeti mjere za uklanjanje panike i to bez uzbuđenja i straha
* izdati kratka i jasna naređenja za evakuaciju, a usmjeravajući ih na točno određeni prolaz i na određeno mjesto za okupljanje
* usmjeriti učenike da se prema izlazima kreću u redu na tih i brz način; svako

trčanje treba strogo zabraniti

* organizirati pomoć pri izlasku ozlijeđenim učenicima
* provjeriti jesu li svi učenici i radnici napustili građevinu (učionice, kabinete, sanitarne prostorije)

Ostali zaposlenici dužni su u slučaju krizne situacije:

* upućivati učenike prema najbližim izlazima za evakuaciju iz građevine
* nadzirati cijeli tijek evakuacije učenika
* pomoći pri izlazu ozlijeđenim učenicima
* u slučaju da je koji izlaz blokiran uputiti učenika na najbliži sljedeći izlaz
* svojim ponašanjem djelovati tako da se ne stvara panika
* obaviti brzi nadzor jesu li svi učenici i radnici napustili građevinu (učionice, kabinete, sanitarne prostorije)

|  |  |  |  |
| --- | --- | --- | --- |
| **NAZIV ŠKOLE** | **BROJ OSOBA** | | |
| **učenici** | **radnici** | **ukupno** |
| SSŠ AH (glavna zgrada s učeničkim holom) | 603 | 108 | 711 |
| SSŠ AH (zgrada radionica) | 180 | 12 | 192 |
| sportska dvorana | 58 | 2 | 60 |
| nastavno sportska dvorana | 40 | 3 | 43 |
| graditeljski praktikum | 20 | 1 | 21 |
| strojarski praktikum | 20 | 1 | 21 |
| staklenici – 2x | 20 | 2 | 22 |
| poljoprivredno imanje Ivandvor | 25 | 2 | 27 |
| poljoprivredno imanje s objektom u Trnavi | 30 | 3 | 33 |

1. **Glavna zgrada s učeničkim holom**

Građevina zgrade sadrži prizemlje i jedan kat.

U Školi se nalaze sljedeće prostorije:

* prizemlje: ulazni i glavni hol sa učionicama 1,10,12, 3 i knjižnicom, učenički hol, hodnik s učionicama 4,5,6,7, hodnik s učionicama 14,15,16,17,20, ured referenta, prostor pomoćno-tehničkog osoblja, hodnik s učionicama 4, 5, 6 i 7, sanitarni prostori M i Ž WC br. 8, 9, 18 i 19.
* kat: zbornica, ured pedagoga i voditelja smjene, ured satničara, ured ravnatelja, ured tajništva, učionica 34, hodnik s učionicama 39, 40, 41, hodnik s učionicama 44, 45, 46, 47, 50 i 52, ured psihologa i voditelja praktične nastave, sanitarni prostori M i Ž WC br. 42, 43, 48. i 49.
* kotlovnica i prostorija za domara sa sanitarnim čvorom koja ima ulaz s bravom koja onemogućava ulaz izvana te se po završetku radnog vremena ključa.

1. **Zgrada radionica**

Građevina zgrade sadrži prizemlje i jedan kat.

* prizemlje: ulaz i hodnik, ostava za pomoćno-tehničko osoblje, hodnik s učionicama CNC, 6R, informatika 1, A 1, kuharski praktikum, mesarski praktikum
* kat: ured računovodstva, hodnik s učionicama STEM1, STEM 2, E 1, E 2 i kabinetom robotike, sanitarni čvor M, Ž i nastavnički

1. **Sportska dvorana s pratećim sadržajima**

Građevina škole je prizemnica. Sastoji se od sportske dvorane, muške i ženske svlačionice, prostora sa saniranim čvorom M i Ž te nastavničkim, ureda nastavnika TZK i spremištem za opremu.

Vanjski sportski tereni osigurani su ogradom oko cijelog prostora građevine i vanjskih terena.

Horizontalna komunikacija s glavnom zgradom osigurana je hodnikom – učeničkim holom.

1. **Nastavno-sportska dvorana (izdvojena lokacija)**

Građevina izdvojene lokacije škole je prizemnica u sastavu sportsko-nastavne dvorane grada te ima tri lokala, a u svaki se ulazi zasebno s ulice. Sastoji se od četiri učionice i to: pekarski praktikum, frizerski praktikum sa sanitarnim čvorom, novi elektro kabinet i foto laboratorij.

1. **Graditeljski praktikum**

Građevinski objekt u sklopu škole, naslonjen na leđa sportske dvorane prema vanjskim sportskim terenima. Sastoji se od jednog praktikuma.

Horizontalna komunikacija s glavnom zgradom osigurana je hodnikom – učeničkim holom.

1. **Strojarski praktikum**

Građevinski objekt u sklopu škole, naslonjen na leđa sportske dvorane prema vanjskim sportskim terenima. Sastoji se od jednog praktikuma.

Horizontalna komunikacija s glavnom zgradom osigurana je hodnikom – učeničkim holom.

1. **Staklenici**

Pomoćna građevina škole je prizemnica. Sastoji se od dva staklenika ograđena žičanom ogradom od kojih se u svaki ulazi zasebno.

Horizontalna komunikacija osigurana je ograđenim školskim dvorištem.

1. **Poljoprivredno imanje Ivandvor**

Poljoprivredno imanje je vanjska poljoprivredna površina koja obuhvaća 44 ha poljoprivredne površine sa montažnim objektom i nadstrešnicom te sanitarnim čvorom. Ulaz u parcele osiguran je rampom s ključem.

1. **Poljoprivredno imanje Trnava**

Poljoprivredno imanje je vanjska poljoprivredna površina koja obuhvaća građevinski objekt od 538 m2, a koji se sastoji od podruma, prizemlja sa 5 prostora, kuhinjom i sanitarnim čvorom i galerijom te poljoprivredne površine s nasadima vinograda.

Objekt se nalazi pod videonadzorom i osiguran je s postavljenom bravom koja onemogućava ulazak izvana.

U prilogu se nalaze tlocrti matične i svih područnih škola s ucrtanim evakuacijskim putevima.

Plan evakuacije i spašavanja za Srednju strukovnu školu Antuna Horvata, Đakovo detaljnije razrađuje sve detalje i postupanja u slučaju nastupa iznenadnog događaja.

1. **PROCJENA PLANA EDUKACIJE I OBUKE**

Nastavnici naše škole educirani su za prepoznavanje rizičnih ponašanja učenika i indikatora koji ukazuju na moguće prijetnje, a na način da se tijekom cijele godine provode razne radionice i predavanja koja provode vanjski suradnici i/ili stručni suradnici škole. Policijska postaja Đakovo redovno provodi preventivne programe za učenike naše škole te se navedeno planira nastaviti i ubuduće.

Nastavnici svakog aktiva i svi nastavnici TZK osposobljeni su za pružanje prve medicinske pomoći i rukovođenjem evakuacije i spašavanja.

Osobe odgovorne za provođenje Plana evakuacije i spašavanja su: ravnatelj škole Mirko Ćurić, stručna suradnica Ivana Filipčić i nastavnik Ivan Išasegi.

Navedene edukacije i osposobljavanja planiraju se redovito provoditi i ubuduće.

1. **PROCJENA PLANA PSIHOLOŠKE KRIZNE INTERVENCIJE**

Tim za psihološke krizne intervencije, koji je imenovalo Ministarstvo, uključuje se u rad u školi nakon neuobičajeno teških događaja, kao što su:

događaj u kojem je netko ozbiljno ozlijeđen ili ugrožen (na primjer: kad dijete ili djelatnik ustanove doživi ranjavanje, silovanje, talačku krizu, pokušaj ubojstva ili samoubojstva…)

stradavanje sa smrtnim posljedicama (na primjer: samoubojstvo, ubojstvo, utapanje, prometna nesreća, nesretni slučaj),

katastrofa u kojoj je došlo do većih šteta i/ili ljudskih gubitaka (na primjer: poplava, požar).

Ravnatelj i stručni tim ustanove utvrđuju postoji li potreba za kriznom intervencijom te prikupljaju sve potrebne informacije.

Ravnatelj ustanove informira o kriznom događaju i podnosi zahtjev za pokretanjem krizne intervencije.

1. **PROCJENA PLANA SURADNJE I KOMUNIKACIJE S RELEVANTNIM DIONICIMA**

Policijska postaja Đakovo redovno provodi preventivne programe za učenike naše škole te se navedeno planira nastaviti i ubuduće.

Ispunjeni su svi standardi vezani uz protupožarnu zaštitu. Komunikacijski kanali s lokalnom vatrogasnom postajom uspostavljen je na način da se u slučaju požara zove broj 112 odnosno 193 ili nastavnika Darka Skorupa s položenim vatrogasnim osposobljavanjem koji potom alarmira ostale članove. Izrađena je procedura za slučaj požara i evakuacijski putevi. Vježbe evakuacije provode se najmanje 1-2 puta godišnje. Svi radnici škole osposobljeni su za korištenje vatrogasnih aparata i postupanje u hitnim situacijama vezanim za požare. Vatrogasnim vozilima osiguran je nesmetan prilaz školi.

Većina osoblja educirana je za pružanje prve pomoći, a komunikacijski kanali sa hitnim službama uspostavljeni su na način da se u slučaju hitnog slučaja kontaktira broj 112 odnosno 194. Vozilima hitne pomoći osiguran je nesmetan prilaz školi.

O potencijalnim rizicima roditelji se informiraju na roditeljskim sastancima, individualnim sastancima (razrednik-roditelj, ravnatelj-stručni suradnik-roditelj) i putem viber grupa. Navedeni kanali su učinkoviti. Roditelji su upoznati s navedenim načinom komunikacije i zadovoljni su. Roditelji nisu uključeni u provedbu sigurnosnih mjera u školi (u smislu volontiranja, donacija i slično).

**UKUPNA PROCJENA POSTOJEĆEG STANJA**

Sigurnosna prosudba temelji se na procjeni rizika da će se u zoni škole dogoditi ozbiljan sigurnosni incident. Procjena rizika se sastoji od procjene prijetnje i procjene ranjivosti. Procjena prijetnje nam ukazuje na sigurnosne izazove koji bi mogli koincidirati s ozbiljnim sigurnosnim incidentima te na vjerojatnost da će se takav incident dogoditi u zoni škole. Procjena ranjivosti nam ukazuje na sigurnosne nedostatke škole koji mogu pogodovati realizaciji ozbiljnog sigurnosnog incidenta te mogu negativno utjecati na opseg posljedica.

**1. Procjena prijetnje**

Procjena prijetnje zasniva se na odnosu sigurnosnih događaja i broja učenika u školi (pogledajte Tablicu 1). Analizirano je 15 indikatora sigurnosne prijetnje za trogodišnje razdoblje (za školske godine 2022./2023., 2023./2024. i prvu polovicu školske godine 2024./2025).[[1]](#footnote-1) Višegodišnja analiza nam omogućava da dobijemo prikaz aktualnog stanja, ali i mogućnost predviđanja razvoja opsega prijetnje u narednom razdoblju.

Za školsku godinu 2024./2025. utvrđeno je postojanje 259 sigurnosno interesantnih događaja. Kada taj broj podijelimo s brojem učenika dobijemo 0,43 događaja po učeniku. Time se Srednja strukovna škola Antuna Horvata, Đakovo svrstava među škole sa srednjom razinom prijetnje.

Ako pogledamo trend, možemo vidjeti da se u narednom razdoblju očekuje porast broja sigurnosnih događaja. Za sljedeću školsku godinu procjenjuje se porast od 0,5%. Sukladno tom podatku, možemo procijeniti da će razina prijetnje u slijedećoj školskoj godini biti još veća.

|  |  |  |  |  |  |  |
| --- | --- | --- | --- | --- | --- | --- |
| Procjena prijetnje | | | | | | |
|  |  | 2022/23. | 2023/24. | 2024/25. polugodište | 2024/25.  x 2 | 2025/26. trend |
|  | Broj učenika | 593 | 591 | 603 | | |
| 1. | Broj slučajeva nasilja među djecom i mladima neposredno | 15 | 46 | 53 | 106 | 125 |
| 2. | Broj slučajeva nasilja među djecom i mladima - putem društvenih mreža | 3 | 4 | 3 | 6 | 7 |
| 3. | Broj slučajeva agresivnog ponašanja roditelja prema osoblju škole ili učenicima | 0 | 0 | 0 | 0 | 0 |
| 4. | Broj slučajeva prijetnji školi i nastavnicima (telefonom, e-mailom i dr.) | 0 | 0 | 0 | 0 | 0 |
| 5. | Broj slučajeva vandalizma unutar škole i na školi | 0 | 1 | 1 | 2 | 3 |
| 6. | Broj incidenata prilikom prijevoza učenika do i iz škole | 0 | 0 | 0 | 0 | 0 |
| 7. | Broj kaznenih djela koja se gone po službenoj dužnosti u zoni škole | 0 | 0 |  | 0 | 0 |
| 8. | Broj kaznenih djela koje se gone temeljem prijedloga/privatnom tužbom u zoni škola | 1 | 0 | 0 | 0 | 0 |
| 9. | Broj prekršaja u zoni škole | 1 | 0 |  | 0 | 0 |
| 10. | Broj učenika koji su pokušali / izvršili suicid | 1 | 0 | 2 | 4 | 4 |
| 11. | Broj recidivista među učenicima (neprimjereno ponašanje) | 0 | 0 | 2 | 2 | 2 |
| 12. | Broj školskih mjera prema učenicima (ukor i sl.) | 214 | 206 | 52 | 104 | 122 |
| 13. | Broj učenika u tretmanu zavoda za socijalni rad | 22 | 46 | 22 | 22 | 26 |
| 14. | Broj djece koja odrastaju u nesređenim obiteljima (alkoholizam, droga, zanemarivanje) | 13 | 16 | 13 | 13 | 15 |
| 15. | Broj drugih sigurnosnih događaja u zoni škole | 0 | 0 |  | 0 | 0 |
| ZBIRNO | | 268 | 319 | 148 | 259 | 304 |
| **BROJ DOGAĐAJA PO UČENIKU** | | **2,21** | **1,85** |  | **0,43** | **0,50** |

*Tablica 1 - Procjena prijetnje*

**2. Procjena ranjivosti**

Procjena ranjivosti škole izvršena je kroz analizu šest sigurnosnih elementa zaštite objekta škole:

1. perimetar škole
2. ulaz u objekt škole
3. unutrašnjost škole
4. sustava za uzbunjivanje i komuniciranje
5. sustava video nadzora škole
6. sigurnosne procedure za školu.

Svaki od navedenih elemenata zaštite objekta analiziran je kroz više indikatora ranjivosti. Indikatori ranjivosti se vrednuju u rasponu od 1 do 3 na sljedeći način:

* niska ranjivost – pridružena vrijednost „**1“**
* srednja ranjivost – pridružena vrijednost „**2“**
* visoka ranjivost – pridružena vrijednost „**3“**

Ukoliko ne postoji raspon za procjenu ranjivosti (ranjivost postoji ili ne postoji) tada se indikatori vrednuju s niskom ranjivošću (1) ako ranjivost ne postoji, odnosno s visokom ranjivošću (3) ako ranjivost postoji.

Kod izračunavanja prosjeka, ranjivost se rangira prema sljedećim rasponima:

* niska ranjivost –> 1,00 – 1,50
* srednja ranjivost –> 1,51 – 2,50
* visoka ranjivost –> 2,51 – 3,00
  1. Perimetar škole

Perimetar škole se odnosi na područje od granice katastarske čestice na kojoj se nalazi škola do samog objekta. Ukoliko se objekt škole nalazi na samom rubu katastarske čestice tada se analizira i površina susjedne čestice u širini cca. 20 metara od objekta škole.

|  |  |  |
| --- | --- | --- |
|  | **Perimetar objekta** | **Stupanj ranjivosti** |
| 1. | Dostupnost školskih površina vozilima (ne -1; uz pristupne procedure -2; da -3) | 3 |
| 2. | Udaljenost policijske postaje od škole (neposredno uz školu -1; na udaljenosti do cca 1000 m -2; na većoj udaljenosti -3) | 2 |
| 3. | Postojanje video nadzora oko škole (da -1; djelomično -2; ne -3) | 1 |
| 4. | Osvijetljenost prostora oko škole (da -1; djelomično -2; ne -3) | 1 |
| 5. | Vidljivost prostora oko škole (da -1; djelomično -2; ne -3) | 1 |
| 6. | Perimetar škole je ograđen (da -1; djelomično -2; ne -3) | 2 |
| **Ranjivost perimetra objekta** | | 1,67 |

*Tablica 2 - Analiza ranjivosti perimetra objekta škole*

Kao što je vidljivo iz Tablice 2 perimetar škole je **srednje ranjiv** posebno zbog činjenice postojanja više objekata i izdvojenih lokacija. Negativna okolnost je udaljenost sjedišta škole od izdvojenih lokacija škole.

* 1. Ulaz u objekt

*Tablica 3 - Analiza ranjivosti ulaza u objekt škole*

Prema podacima iz Tablice 3 vidimo da je ranjivost ulaza u objekt škole **„2“** razine. Stupanj ranjivosti je **srednje ranjiv**, zbog izdvojenih lokacija. Dodatni sigurnosni problem predstavlja činjenica da postoje izdvojene lokacije do kojih učenici dolaze pješice ili organiziranim školskim prijevozom.

* 1. Unutrašnjost objekta

|  |  |  |
| --- | --- | --- |
|  | **Unutrašnjost objekta** |  |
| 16. | Postojanje video nadzora unutar škole (potpuni -1; djelomični -2; ne postoji -3 ) | 1 |
| 17. | Postojanje pregrada po školi za potpuno fizičko odvajanje dijelova škole, etaža, hodnika i sl. (da -1; djelomično -2; ne -3) | 3 |
| 18. | Postojanje sigurnosne prostorije koja objedinjava sustav uzbunjivanja, video nadzora i komunikacija (postoji -1; ne postoji-3) | 3 |
| 19. | Postojanje prostorije za prijem stranaka opremljene video nadzorom i panik tipkom (postoji -1; postoji, ali nije opremljena -2; ne postoji-3) | 2 |
| 20. | Zaključavanje ulaza u prostorije/učionice (da -1; djelomično -2; ne -3) | 2 |
| 21. | Materijal od kojih su izrađena vrata učionica(neprobojan -1; djelomično neprobojan -2; probojan -3) | 3 |
| 22. | Smjer otvaranja vrata učionica (prema unutra -1; prema van -3) | 1 |
| **Ranjivost unutrašnjosti objekta** | | 2,14 |

*Tablica 4 - Analiza ranjivosti unutrašnjosti objekta škole*

Unutrašnjost objekta škole je **srednje** ranjiva. Naime, prema analiziranim indikatorima ranjivosti iz Tablice 4 vidljivo je da su gotovo svi analizirani sigurnosti elementi ocijenjeni ocjenom 1-3 ranjivosti zbog izdvojenosti lokacija.

* 1. Sustav uzbunjivanja i komuniciranja

|  |  |  |
| --- | --- | --- |
|  | **Sustav uzbunjivanja i komuniciranja** |  |
| 23. | Sustav upozoravanja na opasnost unutar škole (postoji -1; djelomično postoji -2; ne postoji -3) | 1 |
| 24. | Sustav komunikacije unutar škole (postoji -1; postoji ali nisu svi uključeni -2; ne postoji -3) | 1 |
| 25. | Postojanje tipke za paniku na glavnom ulazu u školu i prostoriji za razgovore (postoji -1; ne postoji -3) | 3 |
| 26. | Postojanje plana evakuacije s prikazom brojeva učionica, glavne skolpke / ventila za struju, vodu, plin te rasporedom protupožarnih aparata, kutija prve pomoći i dr. (da -1; djelomično -2; ne -3) | 1 |
| **Ranjivost sustava uzbunjivanja i komuniciranja** | | 1,50 |

*Tablica 5 - Analiza sustava uzbunjivanja i komuniciranja*

Sustav uzbunjivanja i komuniciranja u školi je **nisko** ranjiv. Prema podacima iz Tablice 5 vidljivo je da sustav upozoravanja na opasnost unutar škole na granici niske prema srednjoj ranjivosti.

* 1. Sustav video nadzora

|  |  |  |
| --- | --- | --- |
|  | **Video nadzor** |  |
| 27. | Postoji li stalno praćenje video nadzora (postoji -1; ne postoji-3) | 1 |
| 28. | Istaknute obavijesti o video nadzoru (postoji -1; djelomično postoji -2; ne postoji-3) | 1 |
| 29. | Udaljeni pristup video nadzoru (postoji -1; ne postoji -3) | 3 |
| **Ranjivost općeg dijela sustava video nadzora** | | 1,67 |

*Tablica 6 – Analiza općeg dijela sustava video nadzora*

Opći dio sustava video nadzora u školi je **srednje** ranjiv. Prema podacima iz Tablice 6 vidljivo je da opći dio sustava video nadzora unutar škole na početno srednje ranjiv.

* 1. Sigurnosne procedure

|  |  |  |
| --- | --- | --- |
|  | **Sigurnosne procedure** |  |
| 30. | Sustav fizičke zaštite škole (zaštitari -1; osoblje škole -2; nema -3) | 2 |
| 31. | Označavanje posjetitelja škole akreditacijom (da -1; ne -3) | 3 |
| 32. | Ispituju li se osobe koje nemaju oznaku posjetitelja razlog boravka u školi (da -1; ne -3) | 1 |
| 33. | Provodi li se trening osoblja za postupanje u žurnim situacijama (da -1; ne -3) | 1 |
| 34. | Upoznaju li se učenici sa školskim sigurnosnim procedurama (da -1; ne -3) | 1 |
| 35. | Je li osoblje opremljeno i osposobljeno za pružanje prve pomoći (da -1; djelomično - 2; ne -3) | 1 |
| 36. | Je li osoblje pruža psihološku pomoć djeci (da -1; djelomično - 2; ne -3) | 1 |
| **Ranjivost sigurnosnih procedura** | | 1,43 |

*Tablica 7 -Analiza sigurnosnih procedura u školi*

Sigurnosne procedure u školi i izdvojenim lokacijama škole su u većini osigurane i u tom dijelu je škola na gornjoj granici **nisko** ranjiva. Iz Tablice 7 je vidljivo da su gotovo svi analizirani sigurnosti elementi ocijenjeni ocjenom niske ranjivosti.

* 1. Ukupna ranjivost objekta škole

|  |  |  |
| --- | --- | --- |
|  | **Procjena ranjivosti** |  |
| 1. | Ranjivost perimetra objekta | 1,67 |
| 2. | Ranjivost ulaza u objekt | 1,67 |
| 3. | Ranjivost unutrašnjosti objekta | 2,14 |
| 4. | Ranjivost sustava uzbunjivanja i komuniciranja | 1,50 |
| 5. | Ranjivost općeg dijela sustava video nadzora | 1,67 |
| 6. | Ranjivost sigurnosnih procedura | 1,43 |
| **Ukupna ranjivost objekta škole** | | 1,68 |

*Tablica 5 - Ukupna ranjivost objekta škole*

**Ukupna ranjivost Srednje strukovne škole Antuna Horvata, Đakovo je srednje razine.**

* 1. Preporuke za umanjenje ranjivosti škole

Kako bi se umanjila ranjivost škole, a samim time i procijenjeni rizik za školu te kako bi Plan sigurnosti škole bio u potpunosti provediv potrebno je poduzeti određene organizacijske i tehničke mjere. Neke mjere će provesti škola samostalno, a pojedine mjere koje su organizacijski i tehnički zahtjevnije će se poduzeti u suradnji s osnivačem škole. Od mjera koje škola ne može poduzeti samostalno, a koje uvjetuju provedbu Plana sigurnosti škole ističemo sljedeće:

Redovita edukacija zaposlenika i učenika

Preuređenje školskog učeničkog hola u prostor u kojem učenici mogu boraviti za vrijeme kada nisu u učionicama

Uređenje alternativnog sigurnosnog izlaza iz sportske dvorane

Kako bi se dodatno umanjila ranjivost škole, a sukladno mogućnostima osnivača, u narednom razdoblju trebalo bi poduzeti i sljedeće:

Osigurati jedinstven prostor za sve radionice koje su sada na nekoliko lokacija

Izvršiti potrebne radnje za povećanjem sigurnosti na školskom dobru na Ivandvoru: ograda, sigurnosne brave, video nadzor

Napraviti ogradu oko školskog vinograda u Trnavi.

Izmjena dijela sigurnosnih brava na objektima u Trnavi

Izmještanje izdvojenih radionica iza nastavno sportske-dvorane u prostor u kojem  postoje bolji sigurnosni uvjeti

**3. Procjena rizika**

Sukladno provedenoj analizi prijetnje koja je procijenjena srednjom i analize ranjivosti koja je procijenjena srednjom, a uzimajući u obzir trend porasta prijetnje u sljedećoj školskoj godini rizik za Srednju strukovnu školu Antuna Horvata, Đakovo procjenjuje se nižom granicom srednjeg rizika s tendencijom prema višoj granici srednjeg rizika u odnosu na druge osnovne i srednje škole u Sisačko-moslavačkoj županiji.

Temeljem procjene postojećeg stanja i analize rizika Školski odbor škole donijeti će Plan sigurnosti Srednje strukovne škole Antuna Horvata, Đakovo.

Ova Procjena postojećeg stanja i analiza rizika stupa na snagu danom donošenja.

U Đakovu, 31.ožujka 2025.

KLASA: 011-02/25-01/

URBROJ:2121-28-25-1

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katica Doko, prof.

Za Školski sigurnosni tim:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Ravnatelj: dr.sc.Mirko Ćurić,prof.

1. Ravnatelj - savjetnik: dr.sc.Mirko Ćurić,prof.
2. Stručni suradnik – pedagog: Ante Bubreg,prof.
3. Stručni suradnik – defektolog: Ivana Filipčić, prof.
4. Stručni suradnik – psiholog: Petra Šola, mag.psih.
5. Stručni suradnik – knjižničar: Henrieta Matković, prof. i dipl. knjiž.
6. Voditelj smjene – Sanja Malević, dipl.inž.
7. Voditelj praktične nastave – Sanja Hajduković, dipl.inž.
8. Predstavnik roditelja: Petar Vidić, zamjeni predsjednika Vijeća roditelja i član Školskog odbora iz reda roditelja

1. Obzirom da je sigurnosna prosudba rađena na polugodištu, pa nemamo podatke za cijelu školsku godinu 2024/25., podaci dobiveni za prvo polugodište pomnoženi su s dva kako bi se dobila projekcija za cijelu školsku godinu. Nisu se množili podaci za broj recidivista među učenicima, broj učenika u tretmanu zavoda za socijalni rad i broj djece koja odrastaju u nesređenim obiteljima obzirom da se radi o brojevima koji su u pravilu konstantni tijekom cijele školske godine. [↑](#footnote-ref-1)